ระเบียบกระทรวงยุติธรรมระเบียบกระทรวงยุติธรรมว่าด้วยค่าใช้จ่ายและวิธีการเบิกจ่ายตามกฎหมายว่าด้วยมาตรการของฝ่ายบริหารในการป้องกันและปราบปรามการทุจริตพ.ศ. ๒๕๕๖ โดยที่เป็นการสมควรกำหนดให้มีระเบียบเกี่ยวกับค่าใช้จ่ายสำหรับการป้องกันและปราบปรามการทุจริตในภาครัฐรวมทั้งวิธีการเบิกจ่ายค่าใช้จ่ายดังกล่าวเพื่อให้เป็นไปตามพระราชบัญญัติมาตรการของฝ่ายบริหารในการป้องกันและปราบปรามการทุจริตพ.ศ. ๒๕๕๑อาศัยอำนาจตามความในมาตรา ๔ วรรคหนึ่ง และมาตรา ๖๑แห่งพระราชบัญญัติมาตรการของฝ่ายบริหารในการป้องกันและปราบปรามการทุจริต พ.ศ. ๒๕๕๑รัฐมนตรีว่าการกระทรวงยุติธรรม โดยความเห็นชอบของกระทรวงการคลังจึงออกระเบียบไว้ดังต่อไปนี้ข้อ ๑ระเบียบนี้เรียกว่า ระเบียบกระทรวงยุติธรรมว่าด้วยค่าใช้จ่ายและวิธีการเบิกจ่ายตามกฎหมายว่าด้วยมาตรการของฝ่ายบริหารในการป้องกันและปราบปรามการทุจริตพ.ศ. ๒๕๕๖ข้อ ๒[๑]ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ในระเบียบนี้สำนักงาน หมายความว่าสำนักงานคณะกรรมการป้องกันและปราบปรามการทุจริตในภาครัฐเลขาธิการ หมายความว่าเลขาธิการคณะกรรมการป้องกันและปราบปรามการทุจริตในภาครัฐเจ้าหน้าที่ หมายความว่าบุคคลซึ่งมีสิทธิเบิกค่าใช้จ่ายได้ตามระเบียบนี้ ได้แก่อนุกรรมการไต่สวนข้อเท็จจริง พนักงาน ป.ป.ท. หรือเจ้าหน้าที่ ป.ป.ท.และให้หมายความรวมถึงข้าราชการหรือเจ้าหน้าที่อื่นของสำนักงานหรือหน่วยงานอื่นซึ่งมาร่วมไต่สวนข้อเท็จจริง แสวงหาข้อมูลและรวบรวมพยานหลักฐานหรือได้ปฏิบัติหน้าที่ในการป้องกันและปราบปรามการทุจริตเจ้าหน้าที่ผู้รับผิดชอบหมายความว่า เจ้าหน้าที่ผู้ได้รับมอบหมายให้มีหน้าที่เป็นผู้ยืมเงินทดรองจ่ายค่าใช้จ่าย หมายความว่าค่าใช้จ่ายอันเนื่องมาจากการไต่สวนข้อเท็จจริง การแสวงหาข้อมูล รวบรวมพยานหลักฐานและการดำเนินการอื่นใดอันจำเป็นแก่การป้องกันและปราบปรามการทุจริตรวมทั้งค่าใช้จ่ายในการมาช่วยปฏิบัติของหน่วยงานของรัฐหรือเจ้าหน้าที่ของหน่วยงานของรัฐข้อ ๔วิธีปฏิบัติเกี่ยวกับการเบิกจ่ายเงินที่มิได้กำหนดไว้ในระเบียบนี้ ให้ถือปฏิบัติตามระเบียบของทางราชการข้อ ๕ให้เลขาธิการรักษาการตามระเบียบนี้หมวด ๑ค่าใช้จ่ายตามกฎหมายว่าด้วยมาตรการของฝ่ายบริหารในการป้องกันและปราบปรามการทุจริต ข้อ ๖ค่าใช้จ่ายสำหรับการปฏิบัติตามกฎหมายว่าด้วยมาตรการของฝ่ายบริหารในการป้องกันและปราบปรามการทุจริตให้เบิกจ่ายได้ไม่เกินอัตราและภายในวงเงินยืมทดรองจ่ายตามบัญชีท้ายระเบียบนี้เว้นแต่กรณีมีความจำเป็นต้องยืมเงินทดรองจ่ายเกินวงเงินตามบัญชีท้ายระเบียบนี้ให้รัฐมนตรีว่าการกระทรวงยุติธรรมเป็นผู้อนุมัติกรณีเจ้าหน้าที่ใช้สิทธิในการเบิกค่าใช้จ่ายตามกฎหมายหรือระเบียบอื่นแล้วห้ามเบิกค่าใช้จ่ายตามระเบียบนี้ข้อ ๗ค่าใช้จ่ายสำหรับการปฏิบัติตามระเบียบนี้ให้เบิกจ่ายจากงบประมาณรายจ่ายประจำปีของสำนักงานข้อ ๘กรณีค่าใช้จ่ายสำหรับการมาช่วยปฏิบัติราชการของหน่วยงานของรัฐหรือเจ้าหน้าที่ของหน่วยงานของรัฐซึ่งให้ความร่วมมือ สนับสนุนการดำเนินงานเกี่ยวกับการตรวจสอบข้อเท็จจริงหรือการไต่สวนข้อเท็จจริงตามที่สำนักงานร้องขอให้เจ้าหน้าที่ผู้รับผิดชอบเป็นผู้เบิกค่าใช้จ่ายสำหรับการมาช่วยปฏิบัติราชการให้กับเจ้าหน้าที่ของหน่วยงานของรัฐดังกล่าวตามระเบียบนี้หมวด ๒หลักฐานการเบิกจ่าย ข้อ ๙ในการยืมเงินทดรองจ่าย การส่งคืนเงินทดรองจ่ายให้ใช้หลักฐานตามที่กำหนดไว้ท้ายระเบียบ ดังนี้(๑) แบบสัญญายืมเงินทดรองจ่าย ให้ใช้ตามแบบ ปปท. กง. ๐๑(๒) แบบใบส่งคืนเงินทดรองจ่าย ให้ใช้ตามแบบ ปปท. กง. ๐๒(๓) แบบใบรับรองแทนใบเสร็จรับเงิน ให้ใช้ตามแบบ ปปท. กง. ๐๓(ในกรณีที่เจ้าหน้าที่จ่ายเงินแล้วไม่สามารถเรียกใบเสร็จรับเงินตามแบบที่ทางราชการกำหนดได้)(๔) แบบรายงานค่าใช้จ่าย ให้ใช้ตามแบบ ปปท. กง. ๐๔หลักฐานตาม (๑)ให้แนบสำเนาคำสั่งแต่งตั้งหรือหนังสือมอบหมายให้ดำเนินการโดยเลขาธิการหรือผู้ที่เลขาธิการมอบหมายซึ่งรับรองสำเนาถูกต้องหรือแนบรายงานรับรองการปฏิบัติงานจากผู้บังคับบัญชาในกรณีไม่มีคำสั่งแต่งตั้งหรือมอบหมายหลักฐานตาม (๑) - (๓) ให้จัดทำพร้อมสำเนาคู่ฉบับรวมเป็น ๒ ชุดหมวด ๓วิธีการยืมและส่งคืนเงินยืมทดรองจ่าย ข้อ ๑๐แบบสัญญายืมเงินทดรองจ่าย (ปปท. กง. ๐๑)ให้เจ้าหน้าที่ผู้รับผิดชอบยื่นต่อเลขาธิการหรือผู้ที่เลขาธิการมอบหมายโดยแสดงประมาณการค่าใช้จ่ายที่จำเป็นต้องใช้โดยรวมและเมื่อเจ้าหน้าที่ผู้รับผิดชอบได้รับเงินตามแบบสัญญายืมเงินทดรองจ่ายแล้วให้ลงลายมือชื่อรับเงินในแบบดังกล่าวมอบให้เจ้าหน้าที่การเงินเก็บรักษาไว้เป็นหลักฐาน๑ ฉบับ ให้เจ้าหน้าที่ผู้รับผิดชอบ ซึ่งเป็นผู้ยืมเงินเก็บไว้ ๑ ฉบับข้อ ๑๑การอนุมัติให้ยืมเงินทดรองจ่ายสำหรับเป็นค่าใช้จ่ายในการปฏิบัติตามกฎหมายว่าด้วยมาตรการของฝ่ายบริหารในการป้องกันและปราบปรามการทุจริตให้เลขาธิการหรือผู้ที่เลขาธิการมอบหมายพิจารณาอนุมัติให้ยืมเฉพาะเท่าที่จำเป็นเพื่อใช้ปฏิบัติหน้าที่ดังกล่าวภายใต้หลักเกณฑ์นี้(๑)กรณีที่ได้มีการยืมเงินทดรองจ่ายเป็นค่าใช้จ่ายสำหรับการปฏิบัติตามกฎหมายว่าด้วยมาตรการของฝ่ายบริหารในการป้องกันและปราบปรามการทุจริตในเรื่องใดเรื่องหนึ่งแล้วแต่ไม่เพียงพอให้เจ้าหน้าที่ผู้รับผิดชอบเบิกเงินยืมทดรองจ่ายเป็นค่าใช้จ่ายเพิ่มเติมสำหรับกรณีนั้นได้อีก(๒)กรณีที่เจ้าหน้าที่ผู้รับผิดชอบซึ่งได้ยืมเงินทดรองจ่ายเป็นค่าใช้จ่ายสำหรับการปฏิบัติตามกฎหมายว่าด้วยมาตรการของฝ่ายบริหารในการป้องกันและปราบปรามการทุจริตในเรื่องใดแล้วต่อมาได้รับมอบหมายให้เป็นเจ้าหน้าที่ผู้รับผิดชอบเรื่องอื่นอีกเจ้าหน้าที่ผู้นั้นมีสิทธิยืมเงินทดรองจ่ายสำหรับการปฏิบัติตามกฎหมายว่าด้วยมาตรการของฝ่ายบริหารในการป้องกันและปราบปรามการทุจริตในเรื่องอื่นนั้นได้อีกแม้ยังมิได้ส่งคืนเงินทดรองจ่ายในเรื่องก่อนก็ตามข้อ ๑๒การจ่ายเงินทดรองจ่ายให้สำนักงานจ่ายได้แต่เฉพาะกรณีที่เจ้าหน้าที่ผู้รับผิดชอบได้ทำสัญญายืมเงินตามแบบ ปปท. กง. ๐๑ และเลขาธิการหรือผู้ที่เลขาธิการมอบหมายได้อนุมัติให้จ่ายเงินทดรองจ่ายนั้นแล้วเท่านั้นข้อ ๑๓ การจ่ายเงินค่าใช้จ่ายตามระเบียบนี้ให้มีหลักฐานการจ่ายเพื่อให้สำนักงานการตรวจเงินแผ่นดินตรวจสอบเว้นแต่กรณีที่เป็นความลับให้สำนักงานตกลงเกี่ยวกับวิธีการตรวจสอบการใช้จ่ายเงินกับสำนักงานการตรวจเงินแผ่นดินต่อไปข้อ ๑๔ในการยืมหรือส่งคืนเงินยืมทดรองจ่าย ให้เจ้าหน้าที่ ผู้รับผิดชอบเป็นผู้ลงลายมือชื่อในช่องผู้ยืม ผู้รับเงิน ผู้ส่งคืน ในแบบ ปปท. กง. ๐๑ ปปท. กง.๐๒ และ ปปท. กง. ๐๓ แล้วแต่กรณีข้อ ๑๕ให้เจ้าหน้าที่ผู้รับผิดชอบใช้จ่ายเงินยืมทดรองจ่าย ภายในระยะเวลาไม่เกิน๖๐ วัน หากจำเป็นจะต้องใช้เกินกว่ากำหนดดังกล่าวให้เป็นอำนาจของเลขาธิการหรือผู้ที่เลขาธิการมอบหมายเป็นผู้พิจารณาข้อ ๑๖ให้เจ้าหน้าที่ผู้รับผิดชอบส่งหลักฐานตามข้อ ๙ (๒) และหรือ (๓)พร้อมเงินเหลือจ่าย (ถ้ามี) ภายในกำหนดเวลา ๓๐ วัน นับจากวันที่ครบกำหนดเวลาตามข้อ๑๕ข้อ ๑๗ ให้เจ้าหน้าที่ผู้รับผิดชอบจัดทำรายงานค่าใช้จ่าย(ปปท. กง. ๐๔) ที่กำหนดไว้ท้ายระเบียบนี้เพื่อรายงานต่อเลขาธิการประกาศณ วันที่ ๒๖ มีนาคม พ.ศ. ๒๕๕๖พลตำรวจเอกประชา พรหมนอกรัฐมนตรีว่าการกระทรวงยุติธรรม[เอกสารแนบท้าย]๑.บัญชีอัตราค่าใช้จ่ายสำหรับการปฏิบัติตามกฎหมายว่าด้วยมาตรการของฝ่ายบริหารในการป้องกันและปราบปรามทุจริต๒. แบบสัญญายืมเงินทดรองจ่าย (แบบ ปปท. กง. ๐๑)๓. แบบใบส่งคืนเงินทดรองจ่าย (แบบ ปปท. กง. ๐๒)๔. ใบรับรองแทนใบเสร็จรับเงิน (แบบ ปปท. กง. ๐๓)๕. แบบรายงานค่าใช้จ่าย (แบบ ปปท. กง. ๐๔)๖. คำอธิบายการลงรายการในแบบ ปปท. กง. ๐๔บัญชีคุมค่าใช้จ่ายสำหรับใช้ในการป้องกันและปราบปรามการทุจริตในภาครัฐ(ดูข้อมูลจากภาพกฎหมาย)ปริยานุช/ผู้จัดทำ๕ เมษายน ๒๕๕๖โชติกานต์/ผู้ตรวจ๒๔ เมษายน ๒๕๕๖[๑] ราชกิจจานุเบกษาเล่ม ๑๓๐/ตอนพิเศษ ๔๓ ง/หน้า ๑/๓ เมษายน ๒๕๕๖